**Sak i sentralstyret den 18. mars 2022: Tilskuddsordning for fylkeslagene**
**Saksframstilling:**
Hvert år, etter at årsmøtene er avholdt, kan fylkeslagene søke økonomisk støtte fra CP-foreningen nasjonalt. Før koronapandemien har vi hatt to tilskuddsordninger, en vi har kalt «etablert» og en vi har kalt «ny». Retningslinjene for begge ordningene, som er godkjent av sentralstyret, finner dere her: <https://www.cp.no/om-oss/cp-skolen/>

Årene 2020 og 2021 har vært veldige spesielle og aktiviteten har vært mye lavere enn ellers pga. Koronapandemien. Det har vært færre likepersonsaktiviteter, fordi vi ikke har hatt mulighet til å møtes fysisk. Dette har også BUFDIR tatt hensyn til og de har de siste årene lagt om sin tilskuddsordning til organisasjoner for funksjonshemmede, altså statsstøtteordningen til CP-foreningen nasjonalt. Som utgangspunkt for utmålingen av støtte har de brukt 2019 som grunnlagsår for både 2020, 2021 og 2022. Som følge av dette har vi ikke innrapportert likepersonsaktiviterer til myndighetene de to siste årene.

Sekretariatet foreslår derfor ikke å legge opp til en omfattende søknadsprosess for fylkene i 2022.
Vi foreslår å utbetale det samme beløpet til hvert av fylkeslagene i 2022 som vi gjorde i 2020 og 2021 Forutsetningen for å få utbetalt støtte, er likevel at alle årsmøtepapirer er godkjent av årsmøtet og at regnskapet er godkjent av revisor.

I denne forbindelse vil vi også meddele fylkeslagene at vi starter opp igjen innrapporteringen av alle likepersonsaktiviteter fra og med 01.01.22. Fylkeslagene må derfor etablere gode rutiner for innrapportering. Siste frist for innrapportering av aktiviteter til sentralt vil være 31.12.22.

Forslag til vedtak (som ble vedtatt den 18. mars 2022)
Tilskudd til fylkeslagene gis med det samme beløp som i 2020 og 2021, under forutsetning av at alle årsmøtedokumenter er godkjente av årsmøtet:

|  |  |  |  |
| --- | --- | --- | --- |
| **Fylkeslag** | **Innvilget i 2020 (begge ordninger)** | **Innvilget i 2021** | **Forslag til vedtak i 2022** |
| Finnmark | 20000 | 20000 | 20000 |
| Troms | 50000 | 50000 | 50000 |
| Nordland | 45000 | 45000 | 45000 |
| Trøndelag | 60000 | 60000 | 60000 |
| Møre og Romsdal | 45000 | 45000 | 45000 |
| Vestland | 75000 | 75000 | 75000 |
| Rogaland | 70000 | 70000 | 70000 |
| Agder | 80000 | 80000 | 80000 |
| Telemark | 45000 | 45000 | 45000 |
| Vestfold | 45000 | 45000 | 45000 |
| Buskerud | 30000 | 30000 | 30000 |
| Hedmark/Oppland | 40000 | 40000 | 40000 |
| Oslo/Akershus | 90000 | 90000 | 90000 |
| Østfold | 35000 | 35000 | 35000 |
| **Totalt** | **730000** | **730000** | **730000** |